
Mă adresez, firește, în special d-voastră, domnilor stu 


denţi, fiindcă vorbesc în casa d-voastră, şi fiindcă vreau să vor- 


/besc despre: d-voâstră. i 


Când am dat preşedinteliii dv. promisiunea că voi veni să 


+ vorbesc aici, nu eram fixat asupra subiectului. 

După ce în urmă am trecut prin minte şi am eliminat mai 
multe subiecte, m'am' oprit la'ideea de a vă comunica ceva din 
impresiile şi ideile mele relative la viaţa  studenţimii noastre 
universitare. 

La început mi 'se părea că voi avea puţine de spus, câte- 
va cuvinte. Cu cât gândeam la rostul şi lămurirea acelor câtor- 


va idei, cu atât împrejurul lor'se adunau altele din adâncul  le-" 


găturii cauzale şi logice al sistemului de cugetări şi de fapte. 
M'am trezit la un 'moment dat cu un material atât de în- 
tins înaintea spititului, încât a'trebuit în urmă să caut şi să mă 


silesc a mă restrânge într'un cadru închis riguros în anumite li- 


mite. Altfel ar îi trebuit să-mi desvolt cugetările, nu  într'o sin- 


gură cuvântare, ci într'un şir de conferințe şi să fac aceeace 


se întâmplă une-ori, pe ici pe colo, la universitățile  germâne: 
prelegeri despre studenți. Aşa Theobald Ziegler a ţinut la univer- 
sitatea din Strassburg şaptesprezece prelegeri despre studentul ger- 
man din mai multe puncte de vedere, tratând despre viaţa lui 
în şi afară din universitate.2) “TI | ia PR De 
Natural, după cum profesorul german a vorbit despre stu- 
dentul german, şi anume despre studentul german dela sfârşitul 
veacului al 19-lea, din punctul lui de: vedere, tot astfel un pro- 
fesor român va vorbi despre studentul român de azi, din punc- 
tul nostru de vedere. sub impresia intereselor culturale ale țării 
şi momentului nostru istoric. = adi Baii ia Si 

1. Viaţa studenţimii române nu este, negreşit, aşa de vastă 


1) Cuvântare ţinută la „Centrul studenţesc: ieşan, la 21 Noem- 
brie 1910. cateii i | 

2) Th. Ziegler, Der deutsche Student am Ende des 19. Iahhunderts, 
Stuttgait; 1895.» PET 03 gi, ţ 

ca a celei germane, franceze, engleze. Dar oricât de tânără, a 
trecut un număr de ani peste soarta ei. Noicei de aici, dv., stu- 
denţimea română ieşană, ne găsim în anul jubilar al unei exis- 
tențe universitare de 50 de ani. In timpul acesta, fireşte, viaţa a avut 
timp să-şi desemneze anumite linii de desvoltare şi de organi- 
zare. In manifestările ei sbuciumate ori liniştite s'au desvelit a- 
numite principii călăuzitoare şi formative. Există o viață a stu- 
denţimii române, cu o caracteristică internă anumită, mai mult 
sau mai puţin precisă şi statornică. Şi deci se poate vorbi des- 
pre o orgânizare a ei. 

Nu mă voi ocupa de fazele prin cari a trecut manifestarea 
acestei vieţi. „Nu vreau să fac istoricul vieţii studenţeşti. Şi nu 
numai aceasta nu voi face. Dar dacă Voi înşira--toate . chestiile 
cari nu le voi trata, deşi aşi formula prin asta un întreg pro- 
gram de probleme şi puncte de vedere ale subiectului meu, 
bune să fie desvoltate pe rând în alte ocazii, mi-aşi perde o 
parte însemnată din timpul ce-mi consacru  cuvântării mele de 
astă-seară, pe care voesc s'0 reduc la o scurtă schiță a consi- 
deraţiilor privitoare la organizarea vieţii studenţeşti de azi şi de 
azi înainte. 

Asta însemnează că în tratarea subiectului meu, mă voi 
folosi de elemente din realitatea existentă, de trăsăturile consti- 
tutive valabile ale vieţii studenţeşti actuale, dar în acelaş timp 

“voi complecta tabloul ideal cu linii dictate de sentimentul reali- 
tăţii viitoare, care, deocamdată se prezintă numai sub forma im- 
perativului categoric al raţiunii, sau sub aceea a cerințelor de 
realizare ce stau virtual în fundul naturei lucrurilor, aşa cum 
stă în germenul ei cerința de realizare a fiinţei viitoare. 

De aceea, dacă voi avea de relevat şi de pus în lumină 
unele manifestări ale vieţii studenţeşti, cari rămân ca directive 
în organizarea ei permanentă, voi avea să arăt şi lipsurile ce au 
nevoe de împlinit, părţile de umbră ce au nevoe de îndreptat 
în portretul vieţii studenţeşti române. 


2. O primă întrebare, când e vorba de o realitate, de ori- 
ce fel, existentă în lumea sensibilă, cum este, se'nțelege, şi via- 
ţa studenţească, este aceea: cum ni se înfăţişează ea  intuiţiei 
noastre sensibile ? Sub ce formă, prin ce date particulare o a- 
percepem ? 

Să ne gândim, bunioară, la studenţimea “germană, — dela 
care, fie zis în treacăt şi în parantez,—nu veţi avea în unele pri- 
vinţi ce să imitaţi azi. De îndată ne esă în minte studentul ger- 
man cu uniforma lui caracteristică, şi parcă auzim de departe: 


Gaudeamus igitur 
Juvenes dum summus... 


După ce se cunoaşte şi se recunoaşte studentul român ? 

Cari sunt semnele distinctive ale apariţiei lui în lumea fenome- 
nelor ? Care îi e portul? Care cântecul? 

Poate că în congresul dv. s'a vorbit de o uniformă stu- 
denţească, de un imn al studenţimii. „Deşteaptă-te române“, care 
exprimă fără îndoială adâncul cugetului tinerimii, nu-l exprimă 
numai pe al ei. E cântecul poporului român, al oricărui suflet 
românesc din toate unghiurile pământului. Nu e particular unei 
categorii, unei clase, unei vârste. 

Să aşteptaţi pănă veţi chibzui şi deslega aceste lucruri în 
congresele dv. viitoare? Nu e timp. Studenţimea română ieşană 
e chemată să ia de urgenţă o hotărâre. Serbarea jubileului uni- 
versităţii ieşene o va face să apară în Mai sau lunie viitor în faţa 
lumii, în faţa țării şi a străinătăţii. Trebue să fie în stare să a- 
pară cu o înfăţişare proprie, care să-i rămână caracteristică. 

Natural, ar fi minunat ca întreaga studențime română, din 
toate părţile, să-şi aibă semnele ei exterioare comune de recu- 
noaştere, să-şi aibă cântecul ei de raliare sufletească. Dar asta 
nu exclude şi nu împiedică deloc ca studenţimea ieşană, să-şi a- 
leagă, sub imperiul împrejurărilor urgente, semnul său distinctiv, 
imnul sau marşul său particular, care să o vestească lumii, ca 
un motiv muzical caracteristic, decâteori va apare pe scena vieţii 
publice, ca studențime universitară ieşană. 


3. Ca să organizezi ceva, trebue mai întâi să existe. Exis- 
tența vieţii studenţimii, ca tot, este o primă condiţie a organi- 
zării ei. Nu e vorba de viața individuală a unui student sau a 
mai multora; ci de a sfudențimii ca unitate colectivă totală. Cea 
dintâi nu condiţionează pe a doua. Se poate ca viaţa unei stu- 
dențimi să înceteze, şi totuşi studenţii să rămână. Se întâmplă 
atunci fenomenul comun care urmează morţii unui organism. 
Moare o fiinţă; dar elementele componente, atomii, moleculele 
nu pier, trec în alte combinaţii de corpuri, intră în masa ele- 
mentelor naturei. Viaţa unei  studenţimi stinsă, elementele ei, 
studenţii, intră ca elemente ale altei vieţi universitare. 

La rigoare, se poate concepe chiar şi existenţa studenţilor, 
ca elemente individuale, disparate, fără o viaţă unitară a unei 
studenţimi. Aceste două feluri de realităţi nu se condiţionează 
în mod absolut una pe alta, deşi se presupun reciproc. 

O viaţă a studenţimii ca tot îşi manifestă instinctul său de 
conservare sub cele două forme ale existenţei: fizice şi ideale. 

Existenţa fizică a unei studenţimi îşi are instinctul său de 
conservare, a cărui funcţiune s'a manifestat cu destulă putere şi 
destul de just, la dv., studenţi ieşeni, în acele străduințe puse 
pentru înființarea unui cămin studențesc, menit a înlesni viaţa 
studenţimii ieşene şi deci a o-face să crească în număr, în in- 
tensitate şi estensiune. Nu este prieten mai hotărât al tinerimii 
decât acela, care caută să-i asigure existența ei fizică, s'o facă 
să crească. Nu este duşman mai real, fie conştient ori inconşti- 

ent, declarat ori ascuns, decât acela 'care contribuie, cu: fapta 
sau cu vorba la anemiarea fizică a vieţii studenţimii, la scăde- 
rea ei, sugerându-i posibilitatea şi foloasele uneiemigrări Ia altă 
Universitate, în cazul: nostru, la cealaltă Universitate; a cărei pro- 
păşire , fireşte, ca' Români, o dorim, dar -nu în dauna inutilă şi 
spre peirea acestei. Universităţi, aşa de necesară, indispensabilă 
chiar pentru desvoltarea culturală a neamului românesc. 

De aceea D-voastră, în mare parte fiiai Moldovei, fără nici 
un spirit anachronistic de particularism, propovăduiţi, prin re- 
laţiile :D-voastre' familiare, personale, propovăduiţi şi îndemnați 
tinerimea absolventă a liceelor din această parte a țării, ca cel 
puţin ea, înainte de: toate, să. vină să-şi facă studiile superioare 
academice 1a universitatea ieşană. 

- Existenţa universităţii şi existența studenţimii se presupun 
şi se condiționează reciproc. 


4. Existenţa ideală, tot aşa de reală şi nu mai puţin în- 
semnată ca cea fizică, atârnă de modul cum se oglindeşte o rea- 

litate în spiritul care o consideră ŞI apreciază: este existenţa oglin- 
dită în ideia despre acea realitate. | 

Ideia ce ne facem noi, ce-şi face lumea despre studențime, a- 
târnă de felul manifestărilor acesteia, de felul vieţii ei. Iar felul 
vieţii ei, decurge din felul ei de organizare. 

Intrăm în inima chestiei ce ne preocupă. 

Viaţa este resultatul unor funcțiuni. “A organiza viaţa, în- 
semnează a normaliza funcțiunile a căror rezultantă CSI, 

Și fiindcă viaţa este fizică sau materială şi sufletească, şi 
organizarea vieţii studenţimii se va îndrepta în cele două forme 
ale manifestărilor vieții. 

Cum se manifestă viaţa fizică a studențimii, în direcția u- 
nei perfecționări ? | 

Aflu cu mulțumire că studenţimea ieşană a început de cu- 
rând să participe colectiv la exerciţiile de gimnastică şi de sport 
înlesnite de mijloacele puse la dispoziție de Societatea noastră 
de gimnastică, sport şi muzică din laşi în localul ei destul de 
încăpător din str. Muzelor. Pe această cale, organizaţi-vă mai 
departe viaţa fizică: sport, jocuri, lupte, gimnastică, excursii, tot 
ce poate întreține şi desvolta energiile trupului, 

Lacuna adusă în viaţa universitară prin soluția de conti- 
nuitate a educaţiei fizice începute în învățământul secundar, tre- 
buia şi trebuie să înceteze. In alte părţi, la Universitățile engle- 
ze bunioară, exerciţiile fizice nu numai că se continuă la Uni- 
versitate, dar ajung la rezultate privite de naţiune ca evenimente 
publice: întreceri de alergare, de vâslare între Universităţi, ca 
întrecerile jocurilor publice dela Grecii vechi. Poate nu vom a- 
junge până acolo; în tot cazul suntem departe de timpul şi îm- 
prejurările cari ar. putea inspira educatorilor români, ca şi celor 

englezi de azi, temeri de un surmenaj fizic, izvorât din excesul 
incordărilor, îndelungate ale corpului! 


„5 Organizarea vieţii sufleteşti, a studenţimii are, fireşte, un 
câmp mai întins de probleme, cu perspective mari. 

Normele, după cari trebuesc îndreptate funcțiunile, ce dau 
naştere vieţii sufleteşti colective a tinerimii universitare, sunt idea- 
lurile făurite de conştiinţa noastră din sentimentul unor mari lip- 
suri şi imperfecţii ale vieţii noastre publice naţionale. Unde nu 
se simte nici o lipsă, dorinţa mai binelui şi deci dorinţa de ideal 
nu se iveşte. 

Se poate considera tinerimea studioasă ca celulele noui re- 
generatoare ale organismului social, în părţile lui uzate, sleite, 
cari pier, se eliminează. | 

Celulele vii ale diferitelor organe ce alcătuesc viaţa publi- 
că se prefac treptat, ca celulele unui organism. Cele vechi, sleite 
şi arse de funcțiunea de până atunci a vieții, ies din rând, fac 
!oc altora. Funcţionarii publici de azi, judecătorii de azi, medi- 
cii de azi, profesorii de azi, oamenii politici de azi se vor duce, 
împinşi în mod fatal de mâna vremii, şi vor lăsa locul liber al- 
tor funcţionari, altor judecători, altor medici, altor profesori, al- 
tor oameni politici, etc. Elemente noi regenerează corpul social. 
Şi acele elemenfe noui regeneratoare sunteți D-voastră, d-lor 
studenți. 

D-voastră sunteţi meniţi a reface şi întregi în straturile 
scciale țesutul în vecinică prefacere şi evoluţie, ocupând locurile 
goale ale celor cari se duc. 

D-voastră veţi fi funcţionarii şi administratorii publici de 
mâine, judecătorii de mâine, medicii de mâine, profesorii de 
mâine, oamenii politici de mâine, miniştrii, legiuitorii, conducăto- 
ri de mâine ai destinelor ţării. 

Şi veţi fi oare întocmai copia servilă a: trecutului, a vieţii 
ce aveți sub ochi? 

Nu. Despre viaţa fie-cărei generaţii noui trebue să se zică, 
jață de viaţa generaţiei trecute, aceea ce zice totdauna un au- 
“or muncitor şi conştiincios de o nouă ediţie a operei sale: că 
este revăzută, corectată şi adăugită. 

Neajunsurile culturale ale timpului trebuesc îndreptate în 
modul de organizare a vieţii studenţimii. Din modul acestei or- 
ganizări să iasă o nouă ţară, ca o nouă ediţie a vieţii naţionale, 
ediţie corectată şi adaugită. 

Se tot vorbeşte mereu şi în toate chipurile de activitatea 
extra-universitără a tinerimii pentru perfecţionarea vieţii publi- 
ce înconjurătoare, în diferitele ei manifestări. 

Cea mai sigură acţiune de îndreptarea societăţii prin stu- 
denţime este aceasta: să se normalizeze funcțiunile vieţii stu- 
denţeşti după idealul ce am dori să-l vedem isvodit în viaţa 
„publică a ţării. Aşa va fi ţara de mâine, cum va îi tinerimea de 

azi. Ceia-ce voeşte tinerimea de azi să vază întrupându-se, în 
epoca şi ţara lor, din idealul unei vieţi social-politice, să caute 
„a-l întrupa în ea însăşi, ca deprindere de manifestare statornică. 
Felul de a fi al țării stă în mâna ei, stă în felul de a fi alei. 
Ce cale mai largă şi mai netedă se poate găsi pentru înrâurirea 
şi activitatea extra-universitară ? 


6. Vreţi să exemplificăm câte-va defecte capitale ale tim- 
pului, a căror îndreptare stă în mâna tinerimii universitare. 

lacă unul: superficialitatea şi unilateralitatea. Unii, din prea 
multă risipire a activităţii în multe direcţii, mau timpul să apro- 
fundeze nici-un domeniu. Rezultatul ? Uşurinţa spirituală enciclo- 
pedică, lipsită de specializare, şi de sentimentul răspunderii în 
călcarea domeniilor nețărmurite ale diferitelor ramuri de cuno- 
ştinţe. 

Alţii, din prea multă concentrare într-un teren mărginit de 
specializare, nu mai au putinţa şi răgazul necesar să-şi arunce 
ochii mai departe şi mai presus de cercul îngust al îndeletnici- 
rilor sale particulare. Şi, totuşi, când trebuinţa sufletească de 2 
ieşi din închisoarea specialităţi şi a privi în largul lumii inte- 
lectuale, îi înping a se aventura în problemele generale ale cu- 
getării, nici nu bănuesc gradul de dezorientare şi stângăcie şi 
care se află față de acestea. Şi atunci îi vezi hazardându-se în 
afirmaţii categorice despre concepte şi raporturi de idei, al că- 
ror orizont şi temeiu le scapă cu totul din raza vederii lor ne- 
deprinse şi ne-orientate. Astfel vezi naturalişti croind pe de-a în- 
tregul sisteme filosofice şi intrând vitejeşte în regiunea şugubeaţă 
a metaiizicii, cu o naivitate de simplism adorabil de comic, da- 
că n'ar fi şi trist, pentru că e compromițător. 

Neajunsul fatal al culturei superficial enciclopedice fără sp:- 
cializare, şi unilateral speciale fără complinirea culturei gent- 
rale filosofice, trebue să-l înlăturați în felul D-voastră de muncă 
şi de pregătire intelectuală. 

Aprofundaţi specialitatea d-voastră, aplicând concentrat toat: 
mijloacele şi metoadele de cercetare a adevărului, pe temeiul di 
viziunii muncii. 

Nu vă mărginiţi aici, însă. Amintiţi-vă că adevărurile, din 
ori-ce ramură, sunt demne de a fi căutate şi stabilite pentru două 
scopuri: sau pentru folosul lor practic sau pentru lumina ce ele 
pot arunca asupra vrunei probleme mari puse de spiritul ome- 
nesc despre viaţă şi despre lume. Expunerea acestor probleme 
şi înlănțuirea lor necesară o dă filosofia. Specialistul fără cultu- 
ră filozofică este un cercetător care nu ştie pentru ce cercetea- 
ză ceia-ce cercetează; şi când e nevoit sau doreşte să-şi dea sea- 
mă prin el însuşi, se expune adesea la rătăciri ridicule şi ruşi- 
noase. / 

Feriţi cultura viitoare a României de această privelişte ne- 
plăcută. 

7. Organizând asttel viaţa! d-voastră intelectuală, veţi dez- 
volta sentimentul răspunderii şi al datoriei profesionale. 

Sentimentul datoriei! Da, e aşa de necesară desvoltarea lui 
în viaţa noastră publică. Daţi societăţii viitoare această pârghie 
puternică a propăşirii morale. 

Daţi-o, împlântând în sufletul d-voastră impunătorul sen- 
timent al datoriei. 

“Tocmai sentimentele înalte, apariţii relativ noui ale evolu- 
ției sufleteşti în omenire, au nevoie să fie susţinute - prin întă- 
rire intenţionată, prin executare voluntară, prin educaţie. 

Astfel e sentimentul frumosului şi acela al religiosităţii. 

O trăsătură de orientare în organizarea vieţii studenţeşti 
este directiva ei în căutarea mulţumirilor artei şi atitudinea ei 
faţă de credinţa religioasă. 

Arta şi religia sunt două manifestări fundamentale ale su- 
fletului poporului. i 

Cari trebue să fie normele vieţii studenţeşti faţă de ele? 


8. Dacă arta iese din adâncul vieţii sufleteşti, proprii ar- 
tistului şi poporului în care se produce, şi dacă în ea se ex- 
primă felul de a fi şi de a simţi al sufletului creator nu numai 
în natura lui individuală, ci şi în cea etnică, este indicat tinerimii 
să dea atenţie specială producţiilor artei naţionale. 

"Inţeleg prin arta naţională şi creaţiile geniului popular, şi 
acele opere datorite muncitorilor români în câmpul vast al fru- 
mosului, atât în literatură, poezie, teatru, cât şi în pictură, mu- 
zică, sculptură, arhitectură, arta dramatică a scenei naţionale. 

Pretutindeni, unde un suflet românesc caută să concreti- 
zeze în forme sensibile o sclipire a frumosului relevat fantaziei 
lui creatoare, inima caldă, plină de iluzii generoase a tinerimii, 
trebue să ajute inspiraţia artistului cu  bine-făcătoarea ei sim- 
patie. 

Sufletul artistului are nevoe de această atmosferă prielnică 
a simpatiei atentive, ca să conceapă şi să dea naştere frumo- 
sului. Mediul, se poate zice că, într'o privinţă, colaborează la 
producerea operei de artă. 

In această colaborare a mediului e firesc să doresc ca ro- 
lul studențimii să se simtă prin accentuarea acelor sentimente 
şi idei, cari tind a pune în evidență firea adâncă a poporului 
român. 

Motivele estetice ieşite din inspiraţia originală a geniului et- 
nic, pot şi merită să inspire arta cultă şi să dea naştere la opere 
de artă clasică, menite a stârni admiraţia întegei lumi civilizate. 

In felul acesta, am isbuti să ajungem a da lumii nota noas- 
tră proprie în creaţiunea frumosului. ŞI, ceva şi mai însemnat 
pentru viaţa noastră naţională, am isbuti să realizăm acea uni- 
tate de simțire şi ideal a tuturor claselor, a celor de jos şi a 
celor de sus, unitate care dă vigoare sufletului etnic în lupta 

pentru viaţă. şi isbândă, în strădființele pentru cucerirea valori- 
lor culturale ale istoriei omenirii..) niki 

Ca aplicaţie a acestor idei, în cadrul special al vieţii stu- 
dențeşti ieşene, vă rog;să daţi atenţie deosebită artei . naţionale 
care se face pe scena teatrului nostru naţional. Intr'un oraş ca 
laşii, cu.0 populaţie în mare parte străină, numai. prin 0 încor- 
dare conştientă a elementului românesc cult se. poate evita a- 
cea răceală de ghiaţă a unei săli de spectacol goale, care ucide 
avântul artistic şi face să se descurajeze talentele. 

Direcţiunea teatrului a dat destule înlesniri de intrare ti- 
neretului universitar. 

Răspundeţi apelului său în acel mod de statornicie şi de 
consecvență, care e semnul convingerii şi unei atitudini con- 
ştiente.*) 
: La Teatrul Naţional nu se reprezintă numai capetele de o- 
peră ale spiritului universal, a căror cunoaştere vă este nece- 
sară, ci şi creaţiile spirituiui românesc, ale cărui încercări trebue 
să deştepte în d-voastră un viu interes de curiozitate sim- 
patică. 

Dar, deosebit de aceasta, pe scena teatrului naţional se 
produc talente artistice uneori remarcabile, a căror revelare com- 
plectă, a căror desvoltare şi perfecţionare nu aşteaptă decât acea 
căldură a iubirii din partea publicului, care este pentru un actor 
ceea-ce este căldura soarelui pentru creşterea şi desvoltarea u- 
nei flori. | 

Cu toată vitregia împrejurărilor, s'au dat pe scena Teatru- 
lui Naţional piese frumoase, admirabil de bine jucate, cu un an- 
samblu capabil să provoace entusiasmul celor mai greu de mul- 
țumit dintre spectatori şi critici. 

lată o indicație concretă a felului de manifestare a vieţii 
studenţeşti ieşene, în o chestie care, principial, leagă studenţi- 
mea română de pretutindeni de soarta artei naţionale. 


9. Alături de artă se ridică cealaltă forță cultural-socială, 
credința şi religia. 

Când se atinge o problemă atât de mare şi de delicată în 
mijlocul unei adunări de intelectuali, nu trebue să se uite, fireşte, 
acel privilegiu şi apanagiu pe care aşa zisa libertate acade- 
mică îl are şi sub forma de /ibertas philosophandi. Nu mai în- 
cape îndoială că cerinţele şi indicaţiile de atitudine în această 
ordine de idei, nu pot şi nu trebue să se inspire dela prin- 
cipii simpliste şi înguste. 


1) Să se vază aceste idei desvoltate în articolul „Chestii vitale pen- 
tru România de azi“. Numărul precedent din „Cultura Română. 

2) Să se evite, bunioară, în special, punerea şezătorilor şi petreceri- 
lor studenţeşti, la cari se invită şi lumea, tocmai în zilele şi orele de spec- 
tacol la Teatrul Naţional. 9 

Negreşit, este: de admis cazul probabil-—un fenomen mo- 
* dern nu tocmai rar-—cazul unei inteligențe care, în creşterea ei, 
sub înrâurirea ştiinţei, a ajuns la înstrăinarea. şi - desfacerea de 
legăturile. credinţei religioase, aşa cum se găseşte ea închegată 
în formulele unor anumite dogme... . er a 1 

Dar. ceea-ce nu este de admis, este ca celee .nu mai crede, 
din cauza unei pretinse culturi înalte, să nu găsească în această 
cultură putinţa de a asculta şi înţelege povaţa raţiunii şi omeniei, 
care spune să respecţi credinţa altuia.  . Nei 

Când credinţa, de care te-ai desfăcut, este credința părin- 
ților tăi, a străbunilor tăi, credinţa care le-a dat tăria şi mân- 
gâierea în viaţă, credinţa ţării tale, a neamului tău. întreg, e o 
barbarie şi o cruzime sălbatică s'o batjocoreşti. Impietatea do- 
vedeşte nu cultură, ci o ruşinoasă iucuitură. Şi este mai hidoasă 
decât forma veche a.intoleranței, când. cei ce credeau şi alcă- 
tuiau majoritatea unei credințe nu înțelegeau şi nu îngăduiau pe 
cei ce nu credeau, şi cari erau relativ foarte puţini. 

Acum majoritatea credincioasă e tolerantă față de minori- 
tatea aşa zisă cultă, necredincioasă. Libertatea de conştiinţă a 
fost proclamată ca un principiu sfânt al vieții intelectuale mo- 
derne. Dar la adăpostul acestui principiu, minoritatea necredin- 
cioasă îşi permite să fie intolerantă şi agresivă faţă de credinţa 
mulţimii care o tolerează. 

Această ciudată formă de impietate, agravată de ingratitu- 
dine şi neomenie, nu trebue să denatureze sufletul tinerimii, chiar 
dacă în unii sau alţii s'ar ivi fenomenul involuntar şi fatal al 
lipsei de credință. : 

Vorbesc, fireşte, de lipsa credinței în anume forme dog- 
matice ale unei anumite religii oficiale. 

Căci este inadmisibil ca un suflet, în adevăr cult, să fie 
lipsit de ori-ce credință, sub ori-ce formă. Acela n'a aprofun- 
dat nimic în viața lui intelectuală. Căci e imposibil, dacă te si- 
leşti să-ți dai seama mai serios de lucruri şi de lumea asta, e 
imposibil să nu vezi că atât cât ne dau ştiinţele toate la unloc 
nu cuprinde şi nu acopere tot ce există. Infinitul etern, fără în- 
ceput şi fără sfârşit, ce ne înconjoară, în care şi din care am 
apărut, în care şi cin care trăim, ca o licărire de o clipă în mij- 
locul scânteierii veşnice a stelelor, rămâne ca o enigmă uriaşă 
în fața spiritului nostru. 

Deslegarea enigmei eterne este marea problemă chinuitoare 
a minţii omeneşti. Şi storia cugetării, cu mulţimea soluţiilor pro- 
puse, discutate, respinse, reluate, dacă nu-ţi dă răspunsul  defi- 
nitiv la întrebarea veşnică, te vindecă însă desigur de boala în- 
crederii naive a dogmatismului în părerea ta proprie; în tot ca- 
zul, îţi lasă în conştiinţă acea dispoziţie înțeleaptă şi umană de 
toleranță faţă de părerile şi. credinţile altora, care e semnul a- 
devăratei culturi înalte, aşezate pe temeliile desvoltării istorice a 
cugetării în omenire. 

In fața infinitului nepătruns e loc pentru toate  închipuirile 
şi credinţele. Şi credeţi-mă, multe din ele, în limbi diferite, spun. - 
în fond cam acelaş lucru. In multe din afirmaţiile dogmatice ale 
credinţei creştine, filosofia spiritualistă modernă, chiar în forma 
monismului panteist, poate să-şi găsească expresia - cuprinsului 
său metafizic. Şi filosoful poate, fără nici o contrazicere cu 
principiile cugetării sale, să vadă, în formele şi spusele religiei, 
simbolul propriilor sale gânduri, şi să se regăsească astfel în 
armonie sufletească cu credinciosul, care îngenunche, plin de e- 
vlaie în faţa altarului. 

Nu cu dispreţ trebue să privim la el, şi la evlavia lui, ci 
cu acel sentiment al smereniei omeneşti în fața misterului, pe 
care o simbolizează atitudinea lui. 

In chestii mari, ca cea religioasă, ceiace trebue să călău- 
zească sufletul nostru, este nu dorul de a căuta şi accentua di- 
verginţe inutile între noi, ci de a stabili acordul şi armonia. 

Țara noastră mică nu poate să devină tare decât prin u- 
nire sufletească intimă a tuturor fiilor ei. Ori-ce tinde a desbina 
sufletele, constitue o cauză de slăbiciune periculoasă pentru 
conservarea ei, o piedică vinovată la înaintarea ei către idealul 
desvoltării ei fireşti, ideal impus de însuşi instinctul de conser- 
vare al neamului. 


10. Şi acum, domnilor, ating un alt punct însemnat al or- 
ganizării vieţii studențimii române, punctul privitor la manifesta- 
rea ei practică în afară, pe scena vieţii publice a ţării. 

Dacă păna acum a fost vorba de normalizarea funcțiunilor 
inteligenţei şi sentimentului, cadrul manifestărilor unei vieți com- 
plecte ar rămânea ştirbit, în partea lui esenţială, dacă s'ar o- 
mite consideraţiile privitoare la aceea-ce unii psihologi şi filo- 
sofi consideră ca însuşi fondul personalităţii omeneşti, adică 
voinţa. 

Felul activității caracterizează mai ales o ființă. Fiinţa stu- 
denţimii se ceracterizează prin ceia-ce face şi prin ceia-ce nu 
face ea. 

Nu mai încape îndoială, domnilor, că ceia-ce stă în natura 
studenţimii să facă, este să studieze. O studenţime, care nu-şi 
vede mai întăi de studii, este, cum zic logicienii, o contradictio 
in adjecto. 

Aceasta vam spus-o franc şi categoric din capul locului, 
în cuvântarea ce am avut onoarea s'o ţin aici, la serbarea de 
constituire a Centrului studențesc ieşan. Această formă de ma- 
nifestare a vieței sale, studențimea o arată şi o desvoltă urmând 
prescripțiile regulamentelor universrtare, atât pentru asimilarea 
cunoștințelor expuse ex cathedra cât şi pentru însuşirea unei 
metode riguroase de muncă ştiinţifică, în seminarii, în labora- 
torii, în clinici, în toate instituţiile practice de înaintare şi apli- 
care-a ştiinţei. 

Dacă, fiind vorba de organizarea vieţii studenţimii, nu in- 
sist acum mai mult tocmai asupra acestui punct, să nu se dea 
omisiunii altă interpretare, decât următoarea: 

Consider îndeletnicirea strictă şi conştiincioasă a studenţi- 
mii cu studiile universitare nu ca o datorie,. care aşteaptă să se 
impună din afară, ci ca o funcţiune firească a ei, ca o condiţie 
esenţială şi constitutivă a ei. O studenţime care nu studiază 
este un concept monstruos, un organ care nu-şi îndeplineşte 
rostul lui firesc: un stomah care nu digeră, un plămân care nu 
respiră, o inimă care nu bate, un creier care nu gândeşte. 

O studenţime ce s'ar ocupa mai mult sau numai cu lu- 
cruri în afară de menirea ei specifică, și care şi-ar pune toată 
“mândria în aceia-ce s'a numit activitate extra-universitară, ar fi 
ca un organ care caută să îndeplinească altă funcțiune decât a- 
ceia pentru care este alcătuit în viaţa organismului total: un 
stomah care ar voi să cugete, un creier care ar voi să facă 
treaba plămânilor, o inimă care ar voi să digereze. 


11. Dar fireşte, domnilor, în afară şi pe lângă  îndeletnici- 
rea ei naturală, studențimea nu poate să rămână indiferentă de 
viaţa sufletească a ţării şi neamului, din care s'a născut, pen- 
tru care se desvoltă şi creşte şi a căror soartă de mâine o va 
hotărî felul ei de a fi. 

De ordinar, când vorbim de viața publică, ne vine în min- 
te viața politică. Şi fiindcă de atitudinea studenţimii față de alte 
manifestări ale vieţii publice, în artă, ştiinţă, religie, am pomenit 
mai înainte, să atingem puţin şi laturea, totdeauna delicată şi a- 
desea arzătoare, a politicei. 

Să facă politică studenţimea? 

Dacă a face politică însemnează a căuta să-ţi dai seama, 
în mod temeinic, de chestiile la ordinea zilei, privitoare la în- 
drumarea şi organizarea vieţii publice în ordinea politică, eco- 
nomică, socială, culturală, națională, nu mai încape îndoială că 
studențimea e chiar datoare să-şi încordeze spiritul ca să înţe- 
leagă, în adâncimea lor reală, toate problemele mari ale țării lor; 
şi sprijiniți pe datele obiective ale ştiinţei şi călăuziţi de meto- 
da riguroasă a cercetării adevărului, să caute a-şi da seama, în 
mod serios, de calea ce s'ar putea lua pentru găsirea unei so- 
luţii raţionale. 

La aceasta, fireşte, trebue să fie ajutaţi chiar de călăuzele 
lor universitare, de reprezentanţii ştiinţei înalte. Căci ştiinţa cea 
mai superioară e crescută din trebuinţele sufleteşti ale societă- 
ților omeneşti, şi lumina lor trebue să se reverse, din înălțimile 
la cari s'a urcat, asupra regiunii din care s'a născut și din care 
nu încetează de a primi hrană şi putere. 

In senzul acesta,—dar numai în senzul acesta—de lumină 
curată călăuzitoare a trebuinţelor zilei, universitatea, aplicând şti- 

ința la înțelegerea aprofundată-a nevoilor timpului, se poate'zice 
că are:chiar datoria: de a «face politică». ; ti: taie 

Vorbele întrebuințate 'au: însă un înţeles; rău. Au degenerat: 
prin cuprinsul de idei ce observaţia “obişnuită a făcut să:'se a- 
socieze. de ele. ă FITI) 5 ri 32 lie 

„A face politică“. mai însemnează şi a privi lucrurile şi oa- 
menii şi toate chestiile, din ori-ce .domeniual'vieţii publice, prin 
prisma îngustă- a spiritului'de partid, aburită şi deformată ade- 
sea de patimi şi' interese : personale. * inst dura 

Acest'tel. de politică este absolut 'incompatibil cu spiritul . 
studenţimii. i pică i ea ai 

Faţă de partidele politice,: ori-care ar“fi-ele, studenţimea 
trebue să păstreze atitudinea demnă şi rezervată: 'a neutralității. 
Să rămână în afară de ele, de orgânisaţia şi acţiunea lor. Ca 
cetăţeni, studenţii pot acorda, fireşte, încrederea lor politică, prin 
exercitarea, dreptului de vot, cutărui om sau partid politic, care 
reprezintă, în o situaţie sau chestie anumită, convingerile'lor intime. 

Dar ori-ce alipire făţişă, ori-ce infeudare şi înregimentare 
desăvârşită, în timpul studiilor universitare, -la politica unui anu- 
mit partid, ori-care, este, pentru un student, :o- hotărâre prema- 
tură pripită, pe care nu hezit a o socoti ca o greşală condam- 
nabilă. side 

Atitudinea corectă, dictată de situaţia reală, față de parti- 
de, este aceea de espectativă observatoare şi studioasă. 

Să-şi merite, şi în această privinţă, un tânăr calificativul de 
student, de studiosus. Punctul lui special «de vedere să fie al u- 
nui spirit care studiază partidele. Mai târziu va trebui: să -aleagă 
pe unul din ele. Şi, ca să aleagă în mod liber, se cere preala- 
bilă şi suficientă deliberare matură. 


12. Este, domnilor, totuşi, o anumită. modalitate. a vieţii po- 
litice, faţă de care studentul nu se poate abţine de a lua o ho- 
tărâre înjudecata şi conştiinţa sa practică, | 

Mă gândesc la acele curente puternice cari. îşi dispută „di- 
recţia evoluţiei, societăţilor omenești moderne. 

Semnalez două din ele cu tendinţe contrare. 

Un curent voeşte să. ducă societatea la starea atomismului 
individualist, fără clase sociale, fără țări, fără state, fără dife- 
rențe naturale de rasă şi neam: curentul socialist, adesea colo- 
rat pe ici; pe colo cu nuanțele anarhismului făţiş sau deghizat. 

Alt curent voeşte organizarea tot mai strânsă şi mai. com- 
plexă a unităţilor sociale, în grupări colective, bazate pe -0omo- 
geneitatea naturală a originei, a constituţiei sufleteşti, pe unita- 
tea şi armonia de;credinţe, de aspirații. de sentimente, pe uni- 
tatea de cultură şi de limbă, de tradiţii şi amintiri. Intemeindu- 
se pe însă-şi legea: mare a evoluţiei universale, aplicată la cau- 
zalitatea -progresului . social, -acest curent . voeşte realizarea 
celor doă condiţii ale propăşirii în omenire: diferenţiarea etnică 

şi întrăţirea popoarelor. Una fără cealaltă duce la rătăciri şi des- 
ordini organice, contrare progresului real. 

Deşi însufleţiţi de dorinţa mare de a vedea realizându-se 
pacea şi armonia universală între popoare, nu avem nevoie să 
accentuăm acest punct, ca punct de program al vieţii noastre 
politice. 

Cu atât mai intensă trebue să fie, însă, accentuarea celei- 
lalte părţi a legii evoluţiei sociale: diferenţiarea, prin închegarea 
puternică a unităţilor etnice. Acest proces firesc al desvoltării 
organice în omenire nu s'a îndeplinit, în ce priveşte unificarea 
desăvârşită a neamului nostru. Procesul e pe cale de îndeplini- 
re. Şi sufletul plin de ideal şi de aspirații mari al tinerimii, su- 
îlet în care se oglindesc tendințele adânci ale instinctului de 
conservare etnic, suflet în care răsună chemarea tainică a ursi- 
telor istorice, a realităţilor naţionale de mâine, nu poate să se în- 
chidă în fața imaginii viitoare a neamului, aşa cum ni-l proec- 
tează speranțele întemeiate pe legea naturală a evoluţiei. 

Studenţimea română, conştientă de cerințele vitale, de si- 
tuația istorică a ţării şi neamului ei, nu va urma curentul care 
face abstracţie de neam şi țară. Ea nu este o studenţime abstractă, 
studiind la o universitate abstractă, pe un punct cosmic inter- 
planetar, fără legătură cu pământul. Este o studențime română, 
crescută din puterile sufleteşti istorice ale țării şi neamului ro- 
mânesc, hrănită din cultura şi luminile unei universități româ- 
neşti, purtând în inima ei germenul unei Românii viitoare. 

Curentul naţionalist, în toată puritatea aspirațiilor lui ideale, 
cu visurile lui fermecătoare de reîntregire şi unificare, de întărire 
şi organizare a neamului, este singurul care poate încălzi sufletul 
însetat de viitor măreț al tinerimei studioase. 

